Patvirtinta bendrovės valdybos 2016-04-

posėdžio nutarimu Nr.

**UAB „Molėtų vanduo“**

**M E T I N I S P R A N E Š I M A S**

**2015 m.**

**Bendrovės veiklos apžvalga**

UAB „Molėtų vanduo“, įmonės kodas 167524751, adresas Vilniaus g. 2A, LT-33141 Molėtai, įsteigta Molėtų rajono valdybos sprendimu 1995 07 04 Nr.309-V, reorganizavus 1992 05 01 įsteigtą Molėtų valstybinę vandens tiekimo įmonę į specialios paskirties uždarąją akcinę bendrovę .

Bendrovės savininkas yra 1 akcininkas, juridinis asmuo-Molėtų rajono savivaldybės taryba.

Bendrovės kolegialus valdymo organas valdyba sudaryta iš 3 narių. Valdybos pirmininkas. – Rimvydas Pranskus , nariai- Rimantas Verbaitis, Jonas Vaitėnas .

Bendrovės direktorius –Algirdas Kavalnis, vyriausia buhalterė-Danutė Pagaliene.

Bendrovė filialų, atstovybių, dukterinių ir asocijuotų įmonių neturi.

**Veiklos objektas ir apimtys, kokybė**:

Bendrovės veiklos objektas:

* vandens rinkimas, valymas ir paskirstymas;
* nuotekų ir atliekų šalinimo, sanitarinių sąlygų užtikrinimo ir panaši veikla;
* vandens statinių statyba;
* vamzdynų tiesimas;
* kitokių pastatų ir statinių įrengimas;
* pastatų nugriovimas, išardymas, žemės darbai;
* bendroji pastatų statyba ir inžinerinių statinių statyba;
* statybos ar griovimo įrenginių nuoma (su operatorių samdymu);
* kita mažmeninė prekyba ne parduotuvėse;
* krovinių vežimas keliais;
* nekilnojamojo turto, priklausančio nuosavybės teise, išnuomojimas;
* architektūrinė ir inžinerinė veikla ir su ja susijusios techninės konsultacijos;

- elektros gamyba ir paskirstymas

Bendrovės pagrindinis veiklos objektas ,- vandens rinkimas, valymas ir paskirstymas, nuotekų ir atliekų šalinimo, sanitarinių sąlygų užtikrinimo ir panaši veikla 2015m esminiai nesikeitė. Svarbesni ataskaitinių metų faktiniai ir planiniai , 2014m faktiniai palyginamieji duomenys pateikiami prieduose Nr.1., Nr.2. Daugiau finansinių duomenų pateikiama audituotoje bendrovės 2015m finansinėje atskaitomybėje ir jos aiškinamajame rašte.

Vandens gavybos kiekis (419t. m³) lyginant su 2014m sumažėjo 4% , įtakojo 2,8% mažesnės vandens netektys, susidarančios dėl vandens naudojimo technologinėms reikmėms (vandens ruošimui vandens gerinimo įrenginiuose) ir avarijų tinkluose (viso 211vnt, 2014-358).

Parduoto vandens kiekis (328,2 t.m³) faktiškai nesikeitė , lyginant su 2014m (327,8 t.m³).

Surinktų nuotekų kiekis (268,6 t.m³) lyginant su 2014m. padidėjo 2%. Didėjimą įtakojo, nuotekų tvarkymo paslaugų pardavimo vartotojams (fiziniams asmenims) didėjimas. Parduotas nuotekų tvarkymo paslaugų kiekis abonentams, (įmonėms) neženkliai mažėjo.

Vykdydami teisės aktų reikalavimus 107 gyvenamųjų namų Molėtuose savininkams 2015 03 06 išsiuntėme registruotus pranešimus, kad jie per metus privalo prisijungti prie naujai įrengtų nuotekų tinklų. Laiškus priėmė 88, kiti atsisakė, šiuos duomenis pateikėme savivaldybės administracijai, po metų pateiksime sąrašą kas neprisijungė, kad būtų taikomos teisės aktuose numatytos sankcijos.

Prie Molėtų miesto centralizuotų tinklų per 2015 m. prisijungė 4 gyvenamieji namai 11 gyventojų. Viso nuo projekto pradžios prisijungė 421 gyventojas, prie centralizuotos nuotekų sistemos ir 53 gyventojai prie centralizuoto vandentiekio. Europos komisijos Molėtams nustatytą gyventojų skaičius pasiektas .

Nors paslaugų pardavimo sutarčių skaičius didėjo, paslaugomis besinaudojančių gyventojų (dėl demografinės padėties) skaičius mažėja, to pasekoje gauta mažiau pajamų nei planuota apie 4 tūkst. Eur.

Nuo 2008 m bendrovė įrengia ir eksploatuoja atsiskaitymui su vartotojais ir abonentais naudojamus apskaitos prietaisus (6988vnt.). Per ataskaitinius metus naujai įrengta ir pakeista 628 prietaisai.

Metinis pagal HN 24:2003 reikalavimus paruošto šalto geriamojo vandens kiekis sudarė 99 % pakelto vandens ir padidėjo lyginant su 2014 m 1%. Metų pabaigoje vanduo gerintas 36 kaimiškose gyvenvietėse ir Molėtų mieste.

Nuo 2003 m. liepos mėn. vartotojams tiekiamo vandens kokybė kontroliuojama pagal HN 24:2003 nustatytus normatyvinius reikalavimus .Vykdant jos programinę priežiūrą 2015m atlikta 134 laboratoriniai tyrimai. Mieste tiekiamas vanduo atitiko visus reikalavimus. Kaimo vietovėse visur, išskyrus gyvenvietes kur įrengta vandens gerinimo įrenginiai, buvo viršijamas leistas bendras geležies kiekis -0,2mg./litr, orientaciniai iki 2,5 mg/litr. Taip pat vanduo neatitiko HN pagal spalvos, drumstumo, amonio rodiklius. Rodiklių viršijimą įtakoja pastovi vietos hidrogeologinė situacija,-pakeliamo požeminio vandens kokybė, ir tai kad nėra vandens gerinimo įrenginių. Visi nepatenkinamos kokybės rodikliai priskiriami prie indikatorinių,-cheminių ar fizikinių rodiklių, tiesiogiai nesietinų su kenksmingu poveikiu žmonių sveikatai. Toksiniai ir mikrobiologiniai rodikliai atitiko HN reikalavimus.

Mieste ir kaimo gyvenvietėse šalinamos nuotekos buvo išvalomos iki nustatytų DLT normų.

**Darbuotojai, darbų sauga ir sveikatingumas**:

Ataskaitinių metų pabaigoje bendrovėje dirbo 36 sąrašiniai arba 33 sąlyginiai darbuotojai ,jų skaičius lyginant su 2014m nesikeitė.

Bendrovės sąnaudos darbo apmokėjimui 2015m, lyginant su 2014m truputį didėjo, dėl vyriausybės didinto minimalaus atlyginimo dydžio. Bendrovės darbuotojų vidutinis uždarbis buvo 545 Eur/mėn

Per ataskaitinį laikotarpį bendrovėje nebuvo nelaimingų atsitikimų darbe. Darbuotojai pilnai,-pagal galiojančias normas, aprūpinami darbo rūbais, avalyne, individualiomis apsaugos priemonėmis. Jų buitinės-sanitarinės sąlygos atitinka nustatytus reikalavimus.

Darbuotojų darbo ir socialinės buitinės garantijos nustatytos bendrovės darbdavio ir darbuotojų kolektyvinėje sutartyje. Darbuotojų skundų darbo sąlygas ir santykius kontroliuojančioms institucijoms nebuvo.

**Finansinė padėtis:**

Ataskaitinio laikotarpio balansinės tipinės veiklos sąnaudos (682,3tEur) su priskaitymais ilgalaikio turto atstatymui ir mokesčiais buvo didesnės 2 % lyginant su 2014 m., pagrinde dėl euro įvedimo kaštų,- įstatinio kapitalo akcijos nominalios vertės apvalinimo, apskaitos programų keitimo-apie 9t. Eur, paslaugų (vandens tiekimo ir nuotekų šalinimo) kainos perskaičiavimas (dėl apvalinimo)-apie 2 tūkst. Eur. Kitų papildomų sąnaudų,-mokestis VKEKK išlaikymui, (0,3procentai tiesioginės veiklos pajamų)-apie 1t.Eur, sąnaudos ir mokestis už licenciją-apie 1t. Eur, padidinto mokesčio (nuo 2015 11 01)už išteklius-1,5 t. Eur, Vyriausybės didinto minimalaus mėnesinio atlyginimo.

Kadangi pajamos truputį padidėjo lyginant su pereitais metais, bendrasis veiklos nuostolis 2015 m buvo 51,2 tūkst. Eur.

Pirkėjų įsiskolinimas bendrovei padidėjo nuo 51,4 t. eurų 2014 metų pabaigoje iki 61,4 t. eurų 2015 metų pabaigoje arba 19,5% (bendras,- pradelstas ir leistinas pagal atsiskaitymo terminus). Skoloms išieškoti Teismui pateikta 68 pareiškimai dėl skolų 8548 Eur. sumai. Teismo išlaidos 1 t. Eur. Išieškota už paslaugas 6239 Eur. ir 1 t. Eur. teismo išlaidų.

**Nuosavas turtas ir akcinis kapitalas, bendrovės valdymas:**

Atliekant bendrovės ir eksploatuojamo savivaldybės turto inventorizaciją, trūkumai nenustatyti.

Ataskaitinių metų gale akcinis kapitalas buvo 3374691 euras. Įregistruotas akcinis kapitalas -3370269 eurai, registruotinas per 2016 metus-4422 eurai. .Akcinio kapitalo padidėjimas susidarė ryšium su apskaitos duomenų perskaičiavimu į eurus. Ataskaitinio laikotarpio pradžioje nepaskirstytas rezultatas - nuostolis buvo 399,9 t. eurų. Ataskaitinio laikotarpio nuostolis 51,2 t. eurų 2015 gruodžio 31d. susidariusį nuostolį 451,1 t. eurų siūlome nurašyti mažinant įstatinį kapitalą.

Bendrovė eksploatuoja rajono savivaldybei priklausantį kaimų vandentvarkos ilgalaikį turtą, kuris eksploatavimo, jungtinės veiklos sutartyse numatytais terminais nuosavybės teise bus perduotas bendrovei. Pagal verslo apskaitos standartų reikalavimus tai atspindėta balanse, didinant turto vertę ir bendrovės įsipareigojimus 2015. Iki 1221,6 t. eurų

**Investicijos:**

Kadangi beveik įvykdytas 2011-2015 m. bendrovės plėtros ir ilgalaikio turto atstatymo planas, 2015 m investuota nedaug.

Nuosavomis lėšomis sumoje 22,1 t. eurų bendrovė įsigijo ilgalaikio turto (siurbliai, dviejų nuotekų siurblinių nuotolinis valdymas, pardavimų tarnybos automobilis) ir už 2,4 t. eurų atliko ilgalaikio turto remonto darbų.

**Veiklos planai ir prognozės**

**Veiklos objektas ir apimtys:**

Nuo 2014 11 01 įsigaliojo naujas „Geriamojo vandens tiekimo ir nuotekų tvarkymo įstatymo Nr. X-764 pakeitimo įstatymas “, 2014m. 06 12 Nr. XII-939. Keičiama arba naujai išleidžiama daug su jo įgyvendinimu susijusių norminių teisės aktų. Vykdant jų reikalavimus .2016m. bus pakeista visų vandentvarkos srityje veikiančių įmonių kainodara ir peržiūrėtos kainos.

**Darbuotojai, darbų sauga, sveikatingumas:**

Bendrovėje pastoviai keičiamas darbų organizavimas. Automatizuojamas procesų valdymas, optimizuojamas darbų organizavimas, didinamas darbo našumas. To pasėkoje vykdant vandentvarkos plėtrą ir įvedant naujus pajėgumus (įrenginius, tinklus) darbuotojų skaičiaus didinti nenumatoma.

Bus toliau užtikrinamos reikiamos darbuotojų sanitarinės- buitinės sąlygos, darbo sąlygos (darbo vietų įrengimas, aprūpinimas reikiama įranga ir įrankiais), vykdomi darbuotojų mokymai, kvalifikacijos kėlimas.

**Investicijos:**

Prasidėjo naujas finansinės ES paramos 2014-2020m etapas. Bendrovė vykdo pagal priemonę Nr.05.3.2-APVA-R-01 ,,Geriamojo vandens tiekimo ir nuotekų tvarkymo sistemų renovavimas ir plėtra, įmonių valdymo tobulinimas” Alantos, Inturkės, Giedraičių gyvenvietėse investicinį projektą, kurį įgyvendinant bus perstatytos Alantos ir Inturkės nuotekų valyklos, renovuoti ir išplėsti vandens tiekimo ir nuotekų tvarkymo tinklai Giedraičiuose. Projekto siekiami rezultatai:

* Gyventojai, kuriems teikiamos vandens tiekimo paslaugos naujai pastatytais geriamojo vandens tiekimo tinklais (skaičius) (P.N.050) – 20;
* Gyventojai, kuriems teikiamos paslaugos naujai pastatytais nuotekų surinkimo tinklais (GE) (P.N.053)– 210.
* Gyventojai, kuriems teikiamos nuotekų valymo paslaugos naujai pastatytais ir (ar) rekonstruotais nuotekų valymo įrenginiais (GE) (P.N.054)– 194.
* Rekonstruotų vandens tiekimo ir nuotekų surinkimo tinklų ilgis (P.S.333) – 2,433 km;

**Rezultatų pasiekimo kiekybiniai bei kokybiniai rodikliai:**

1. Pakloti vandens tiekimo tinklai Giedraičiuose – 1,343 km ir rekonstruoti vandentiekio tinklai– 2,433 km. Giedraičiuose prie vandens tiekimo tinklų prisijungs – 20 gyventojų.
2. Pakloti nuotekų surinkimo tinklai Giedraičiuose – 6,272 km, rekonstruota nuotekų siurblinė – 1 vnt. Giedraičiuose prie nuotekų surinkimo tinklų prisijungs – 210 gyventojų.

Rekonstruoti nuotekų valymo įrenginiai Alantoje ir Inturkėje – 2 vnt., kurių našumas (65 m3/parą ir 40 m3/parą). Alantos NVĮ aptarnaus 129 gyventojus, o Inturkės – 60 gyventojų.

Taip pat planuojama su ES parama per „Kaimo plėtros programą“, ne vėliau kaip 2017m baigti įrengti visose bendrovės vandenvietėse vandens gerinimo įrangą. (Anomislis, buvusi Pašilė-Varijatka (dabar Giedraičiai), Balninkų II vandenvietė)

Siekiant užtikrinti paslaugų teikimą pagal naują įstatymą, neišvengiamai teks nuolatos investuoti į įrangos atnaujinimą, naujos įsigijimą.

**Finansai:**

Bendrovės finansinė būklė, teikiamų paslaugų kaina tiesiogiai priklauso nuo jų realizacijos apimčių, kokybės reikalavimų, resursų kainos, vartotojų savalaikio atsiskaitymo už gautas paslaugas, paslaugų pobūdžio. Taip pat vykdomų investicijų, vyriausybės, savivaldos, Europos sąjungos fondų paramos jas įgyvendinant. Kadangi pagal naują „Geriamojo vandens tiekimo ir nuotekų tvarkymo įstatymo Nr. X-764 pakeitimo įstatymą“ bendrovės paslaugų bazinės kainos bus nustatomos 3 metams, o peržiūrimos ir tikslinamos kas metai, savalaikis kainų koregavimas užtikrins pilną būtinųjų sąnaudų atsipirkimą , nenuostolingą veiklą, tinkamą infrastruktūros atstatymą.

Priedai:

Nr.1. Veiklos apimtys, techniniai rodikliai, pardavimai ,- 1 lapas.

Nr.2. Finansiniai rodikliai,-1lapas.

Direktorius A.Kavalnis

Vyr. buhalterė D.Pagalienė

Technikos direktorė G.Žemaitienė

Priedas Nr.1

Veiklos apimtys:

Vandens gavyba

|  |  |  |  |  |  |
| --- | --- | --- | --- | --- | --- |
| Rodiklis | Planas 2015 | 2014 | 2015 | Skirtumas | |
| faktas | planas |
| Išgauto vandens kiekis t.m³ | 437 | 434 | 419 | -15 | -18 |
| Išvalyto vandens kiekis | 429 | 426 | 414 | -12 | -15 |
| Išvalytas vanduo % | 98 | 98 | 99 | +1 | +1 |
| Nuostoliai % | 24,1 | 24,47 | 21,67 | -2,8 | -2,43 |
| Išvalytų nuotekų kiekis | 260 | 263,8 | 268,6 | +4,8 | +8,6 |
| Nuostoliai %(infiltracija) | 25,8 | 24,64 | 25,44 | +0,84 | -0,36 |

Pastaba: Išvalytų nuotekų kiekis padidėjo dėl Naujasodžio nuotekų valyklos rekonstrukcijos (tikslesnė apskaita).

Pardavimai

|  |  |  |  |  |  |
| --- | --- | --- | --- | --- | --- |
| Rodiklis | Planas 2015 | 2014 | 2015 | Skirtumas | |
| faktas | planas |
| Parduota vandens t. m³ | 330,8 | 327,8 | 328,2 | +0,4 | -2,6 |
| t.sk. gyventojams | 234,8 | 231,8 | 233,6 | +1,8 | -1,2 |
| įmonėms | 96 | 96,0 | 94,6 | -1,4 | -1,4 |
| Parduota nuotekų paslaugų t. m³ | 194 | 198,8 | 199,8 | +1,0 | +5,8 |
| t.sk gyventojams | 112 | 109,2 | 110,9 | +1,7 | -1,1 |
| įmonėms | 82 | 89,6 | 88,9 | -0,7 | +6,9 |

]Pardavimų sutartys

|  |  |  |  |  |  |  |
| --- | --- | --- | --- | --- | --- | --- |
| Rodiklis | 2014 | | 2015 | | Skirtumas , faktas | |
|  | Vanduo | Nuotekos | Vanduo | Nuotekos | Vanduo | Nuotekos |
| Gyventojai miesto | 2420 | 2166 | 2427 | 2179 | +7 | +13 |
| Gyventojai kaimo | 2528 | 574 | 2547 | 578 | +19 | +4 |
| Įmonės | 162 | 102 | 165 | 106 | +3 | +4 |
| Viso |  |  |  |  | +29 | +21 |

Paslaugas perkančių gyventojų skaičius

|  |  |  |  |  |  |  |
| --- | --- | --- | --- | --- | --- | --- |
| Rodiklis | 2014 | | 2015 | | Skirtumas ,faktas | |
|  | Vanduo | Nuotekos | Vanduo | Nuotekos | Vanduo | Nuotekos |
| Gyventojai miesto | 5823 | 5290 | 5792 | 5257 | -31 | -33 |
| Gyventojai kaimo | 6189 | 1488 | 6165 | 1487 | -24 | -1 |
| Viso | 12012 | 6778 | 11957 | 6744 |  |  |

Direktorius Algirdas Kavalnis

Technikos direktorė Genovaitė Žemaitienė

Priedas Nr. 2

Finansiniai rodikliai:

Sąnaudų analizė

|  |  |  |  |  |  |
| --- | --- | --- | --- | --- | --- |
| Sąnaudos | 2015  planas | 2015  faktas | 2014  faktas | Skirtumas | |
| faktas | planas |
| 1.Pagrindinės veiklos | 680,6 | 682,3 | 666,9 | 15,4 | 1,7 |
| 1.1.Tiesioginės veiklos | 454,5 | 451,2 | 440,7 | 10,5 | -3,3 |
| 1.2.Netiesioginės veiklos | 85,2 | 85,9 | 87,0 | -1,1 | 0,7 |
| 1.3.Administracinės | 74,0 | 74,2 | 72,4 | 1,8 | 0,2 |
| 1.4.Pardavimo sąnaudos | 53,7 | 54,3 | 53,6 | 0,7 | 0,6 |
| 1.5.Mokesčių išlaidos | 13,2 | 16,7 | 13,2 | 3,5 | 3,5 |
|  |  |  |  |  |  |
| Ilgalaikio turto nusidėvėjimas | 161,6 | 155,9 | 161,8 | -5,9 | -5,7 |
| Remonto darbai,medžiagos | 35,0 | 37,4 | 36,3 | 1,1 | 2,4 |
| Remonto paslaugos | 10,0 | 12,5 | 13,0 | -0,5 | 2,5 |
| Darbo apmokėjimas | 230,4 | 234,9 | 221,0 | 13,9 | 4,5 |
| Atskaitymai soc.draudimui | 72,0 | 72,7 | 68,6 | 4,1 | 0,7 |
| Šiluma | 6,0 | 6,9 | 6,7 | 0,2 | 0,9 |
| Kitos darbo sąnaudos | 0,9 | 4,0 | 1,1 | 2,9 | 3,1 |
| Elektros energija | 93,2 | 76,9 | 81,6 | -4,7 | -16,3 |
| Technologinės medžiagos | 1,0 | 1,6 | 1,1 | 0,5 | 0,6 |
| Kuras | 20,0 | 16,8 | 22,3 | -5,5 | -3,2 |
| Transporto paslaugos | 0,2 | 0,7 | 0,2 | 0,5 | 0,5 |
| Laboratorijų paslaugos | 9,0 | 12,0 | 9,9 | 2,1 | 3 |
| Kitos paslaugos | 14,2 | 23,5 | 14,7 | 8,8 | 9,3 |
| Kitos išlaidos | 14,0 | 3,0 | 15,4 | -12,4 | -11 |
|  |  |  |  |  |  |
| Pagrindinės veiklos nuostolis | -58,2 | -66,5 | -52,0 | 14,5 | 8,3 |
| Bendrovės veiklos nuostolis | -34,7 | -51,2 | -29,8 | 21,4 | 16,5 |

2015 m. pelno (nuostolio) ataskaita

|  |  |  |  |  |  |
| --- | --- | --- | --- | --- | --- |
| Straipsniai | 2015  planas | 2015  faktas | 2014  faktas | Skirtumas | |
| faktas | planas |
| **1.Pardavimo pajamos** | 622,4 | 615,8 | 614,9 | 0,9 | -6,6 |
| 1.1.Pardavimų administravimo | 72,0 | 71,8 | 71,2 | 0,6 | -0,2 |
| 1.2.Pajamos už geriamo vandens tiekimą | 281,7 | 278,3 | 279,1 | -0,8 | -3,4 |
| 1.3.Pajamos už nuotekų tvarkymą | 266,2 | 263,5 | 262,1 | 1,4 | -2,7 |
| 1.4.Nuotekų surinkimas asen.mašina | 2,5 | 2,2 | 2,5 | -0,3 | -0,3 |
| **2.Pardavimo savikaina** | 549,2 | 549,2 | 537,2 | 12 | 0 |
| 2.1.Vandens tiekimo,nuotekų tvarkymo | 460 | 459,3 | 446,3 | 13 | -0,7 |
| 2.2.Netiesioginės veiklos | 85,2 | 85,9 | 87,0 | -1,1 | 0,7 |
| 2.3.Nuotekų surinkimas ascen.mašina | 4,0 | 4,0 | 3,9 | 0,1 | 0 |
| **3. Vandentvarkos bendrasis pelnas** | 73,2 | 66,6 | 77,7 | -11,1 | -6,6 |
| **4. Veiklos sąnaudos** | 131,4 | 133,1 | 129,7 | 3,4 | 1,7 |
| Pardavimo administravimo sąn. | 53,7 | 54,3 | 53,6 | 0,7 | 0,6 |
| Bendrosios ir administracinės | 74,0 | 74,2 | 72,5 | 1,7 | 0,2 |
| Veiklos mokesčių | 3,7 | 4,6 | 3,6 | 1,0 | 0,9 |
| **5. Veiklos pelnas (nuostolis)** | -58,2 | -66,5 | -52,0 | 14,5 | 8,3 |
| **6. Kita veikla** | 20,5 | 18,2 | 19,3 | -1,1 | -2,3 |
| 6.1.Pajamos | 30 | 25,6 | 29,4 | -3,8 | -4,4 |
| 6.2.Sąnaudos | 9,5 | 7,4 | 10,1 | -2,7 | -2,1 |
| **7. Finansinė veikla** | 3,0 | -2,9 | 2,9 | 5,8 | 5,9 |
| 7.1.Pajamos | 3 | 2,2 | 2,9 | 0,7 | -0,8 |
| 7.1.1.Delspinigiai ir palūkanos | 3 | 1,7 | 2,9 | -1,2 | -1,3 |
| 7.1.2.Valiutų kursų įtaka | 0,0 | 0,5 | 0,0 | 0,5 | 0,5 |
| 7.2.Sąnaudos |  | 5,1 |  | 5,1 | 5,1 |
| 7.2.1.Valiutų kursų įtaka |  | 5,1 |  | 5,1 | 5,1 |
| **8. Bendrasis pelnas (nuostolis)** | -34,7 | -51,2 | -29,8 | 21,4 | 16,5 |

Direktorius Algirdas Kavalnis

Vyr. buhalteris Danutė Pagalienė